Aardse bederf
Die aarde troos met son op hom, dra van ’n goddelike ontstaan
in algehele leegheid die getuienis van hoe uit ’n verrykte oseaan
oor mikroob tot paradys gegaan is,
hoe die val na chaos en na dood,
die nuk om na amebe terug te krimp, gestuit word deur ’n bokmakierieluit, vinkgekwetter by Wolwas in die riet en as jy fyner luister, sal jy hoor
hoe gons dit steeds in elke selfabriek.
Wie klinkklaar lewe ken, wil aanhou leef: Die kind skreeu moord oor elke wond; die toktokkie oefen sy beheerde beef, want stil is hy ’n kuttel, afgerond.
